Geen Ebola in SA of buurlande nie | Netwerk24
Deur Jana Marx 14 November 2019 10:31
Die Nasionale Instituut vir Oordraagbare Siektes (Nios) het op Twitter gesê hy weet van geen Ebola-voorvalle in Suid-Afrika of in enige buurlande nie.
Dit volg op 'n berig deur EWN Donderdagoggend dat 'n vrou simptome van die Ebola-virus getoon het nadat sy onlangs die grens na Lesotho oorgesteek het.
Volgens EWN is sy glo na die hospitaal gehaas waar "toetse bevestig het dat sy die virus het".
Maar die internasionale gesondheidsregulasies (IHR) in Lesotho het intussen bevestig hy het Woensdag 'n Ebola-nabootsingsoefening tussen die Ficksburg- en Maputsoe-grenspos uitgevoer.
Volgens die IHR was dit die eerste simulasie-oefening in sy soort om die gereedheid en reaksie op 'n moontlike uitbreking te toets.
Die IHR het gesê die minister van gesondheid in Lesotho sal Donderdag 'n verklaring uitreik om die uitkoms van die simulasie-oefening bekend te maak.
While @nicd_sa and @HealthZA cannot speak on behalf of the Lesotho government, we can confirm that our BSL4 Lab has not been requested to test suspected Ebola cases for any neighbouring countries. As such, we have not had a positive Ebola case. #EbolaInLesotho